CELEX: 62014TN0493
Language: lt
Date: 2014-06-30 00:00:00
Title: Byla T-493/14: 2014 m. birželio 30 d. pareikštas ieškinys byloje Mayer/EFSA

22.9.2014   
            
            
               LT
            
            
               Europos Sąjungos oficialusis leidinys
            
            
               C 329/19
            
         2014 m. birželio 30 d. pareikštas ieškinys byloje Mayer/EFSA
   
   (Byla T-493/14)
   2014/C 329/27
   Proceso kalba: vokiečių
   
      Šalys
   
   
      Ieškovė: Ingrid Alice Mayer (Elvangenas, Vokietija), atstovaujama advokato T. Mayer
   
      Atsakovė: Europos maisto saugos tarnyba (EFSA)
   
      Reikalavimai
   
   Ieškovė Bendrojo Teismo prašo:
   
               —
            
            
               pratęsti jos komandiruotę iki 2015 m. birželio 15 d.,
            
         
               —
            
            
               konstatuoti, kad jos komandiruotės nutraukimas, konkrečiai 2014 m. balandžio 16 d. EFSA nutarimas „Termination of the secondment“, yra neteisėtas,
            
         
               —
            
            
               įpareigoti atsakovę neleisti rinkti naujo asmens personalo komitete komandiruotųjų nacionalinių ekspertų „prižiūrėtojo“ (observer) vietai užimti,
            
         
               —
            
            
               konstatuoti, kad jos veikla personalo komitete šešiems mėnesiams sustabdyta neteisėtai,
            
         
               —
            
            
               nurodyti leisti jai susipažinti su visais elektroniniais laiškais, kuriuos viena kitai siuntė EFSA direktorė ir maisto sektoriuje veikianti privatinės teisės organizacija,
            
         
               —
            
            
               subsidiariai užtikrinti, kad su šiais dokumentais būtų leista susipažinti teismo paskirtam trečiajam asmeniui, siekiant nustatyti galimą interesų konfliktą,
            
         
               —
            
            
               priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi šiais pagrindais.
   Ieškovė tvirtina, kad jos, kaip nacionalinės ekspertės, teisė į komandiruotės pratęsimą kyla iš bendrojo lygybės principo, Pagrindinių teisių chartijos, draudimo piktnaudžiauti ir iš ES sutarties 2 straipsnio.
   Šiuo klausimu ieškovė teigia, kad jos komandiruotės nepratęsimas grindžiamas klaidingu atrankos sprendimu arba toks sprendimas apskritai nepriimtas.
   Ieškovė taip pat teigia, kad jos veikla personalo komitete sustabdyta neteisėtai, nes nenurodyti motyvai, ji nebuvo išklausyta ir nepriimtas rašytinis sprendimas.
   Ieškovė taip pat remiasi teise susipažinti su minėtais elektroniniais laiškais, kildinama iš Reglamento Nr. 1049/2001 (1) 2 straipsnio. Šiuo klausimu ji teigia, kad elektroniniams laiškams darbo klausimais netaikoma asmens duomenų apsauga.
   
      (1)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, p. 43; 2004 m. specialusis leidimas lietuvių k., 1 sk., 3 t., p. 331).